བརྙན་ཡིག་ལོ་ཙཱ་ལ་མཐོང་སྣེ་མི་འདྲ་ནས་དབྱེ་བའི་རྣམ་གྲངས་ཀྱང་མི་འདྲ་བར་འབྱེད་རྒྱུ་ཡོད་དེ།བརྙན་ཡིག་གི་ནང་དོན་གཞིར་བཟུང་ན་མངོན་པའི་བརྙན་ཡིག་ལོ་ཙཱ་དང་གབ་པའི་བརྙན་ཡིག་ལོ་ཙཱ་གཉིས་སུ་དབྱེ།དེ་ཡང་མངོན་པའི་བརྙན་ཡིག་ལོ་ཙཱ་ཞེས་པ་ནི་བརྙན་རིས་ཀྱི་གཤམ་འོག་ཏུ་མངོན་པའི་མི་སྣའི་སྐད་ཆ་དང་ཁ་བརྡ་དེ་བསྒྱུར་བྱའི་ཡིག་རིགས་ཀྱི་ལམ་ནས་མཚོན་པར་བྱེད་པ་ལ་ཟེར་ཞིང་།གབ་པའི་བརྙན་ཡིག་ལོ་ཙཱ་ཞེས་པ་ནི་བརྙན་གཟུགས་ཁྲོད་ཀྱི་གནས་དུས་དངོས་པོ་ཅི་རིགས་ཤིག་ལྟ་མཁན་གྱི་གོ་བ་ལེན་བདེ་བའི་ཕྱིར་དུ་གསལ་བཤད་རང་བཞིན་གྱི་རྣམ་པས་མཚོན་པར་བྱེད་པ་ཞིག་ཡིན།